open-index/open-wikipedia-markdown huggingface dataset:
Blickling Hall

**Blickling Hall** er en herregård i Blickling nord for Aylsham i Norfolk i England. Eiendommen har siden 1940 tilhørt National Trust.

Herregården tilhørte en periode Boleynslekten. Mellom 1499 og 1505 var eieren Thomas Boleyn, 1. jarl av Wiltshire og hans hustru Elizabeth. Det antas at deres to første barn, Mary og George ble født der. Det ser også ut til at paret fikk flere barn der som ikke levde opp. Dersom det mest kjente av deres barn, Anne, ble født før 1505 slik enkelte hevder ble også hun født på Blickling Hall. Det er dog mer sannsynlig at hun ble født senere, antagelig i 1507, da familien bodde på Hever Castle i Kent. Det er allikevel reist en statue av henne på eiendommen. Innskriften hevder at *Anna Bolena hic nata 1507*, «Anne Boleyn ble født her i 1507», noe som uansett ikke er korrekt. 

Den nåværende bygningen ble reist over ruinene av Boleynslektens eiendom av Hobartslekten i Jakob Is regjeringstid. Henry Hobart, 1. baronet, som var Lord Chief Justice of the Common Pleas, kjøpte eiendommen fra Robert Clere. Arkitekten som stod bak Hatfield House, Robert Lyminge, får også æren for den nye Bickling Hall. 

Under andre verdenskrig ble huset rekvirert av militæret og brukt som offisersmesse for RAF Oulton. Det var på dette tidspunkt at det ble overdratt til National Trust i henhold til bestemmelsene i Country Houses Scheme. Da krigen sluttet forsvant RAF, og National Trust leide det ut inntil 1960. Man begynte så med restaureringsarbeid, og i 1962 ble herregården åpnet for publikum under navnet «Blickling Hall, Garden & Park».

## Referanser


## Eksterne lenker

* Blickling Hall, Garden & Park – informasjon fra National Trust
Mackay

**Mackay** er en by på østkysten av staten Queensland i Australia. Den hadde .

Mackay har kallenavnet sukkerhovedstaden fordi regionen har mer enn en tredjedel av Australias rørsukkerproduksjon.
Gjennomsnittstemperaturen er subtropisk med 23 grader celsius.

## Referanser


## Eksterne lenker
*
Erling Steinvegg

**Erling Magnusson Steinvegg** var baglernes kandidat som norsk konge i årene 1204 til 1207. Etter deres mening var han sønn av kong Magnus V Erlingsson. Han omtales i Baglersagaene og Håkon Håkonssons saga.

Baglerne fikk støtte for sin kandidat fra danskekongen Valdemar II Seier, som møtte i Tunsberg med stor krigsflåte. Erling Steinvegg bar jernbyrd for å vise at han var av kongsætt. Baglerne holdt til i Viken (rundt Oslo), og gjorde hærtog opp mot Nidaros. Erling Steinvegg døde i mars 1207, og Filippus Simonsson ble valgt til nytt kongsemne. 

I borgerkrigstida var det vanlig at flere kongssønner kjempet mot hverandre om makta i Norge. 

Ribbungenes kongeemne Sigurd Ribbung ble regnet som sønn av Erling Steinvegg. 

## Referanser


## Litteratur
*Håkons, Guttorms og Inges saga. I: *Norges Kongesagaer, 1914-utgaven*, oversatt av Gustav Storm og Alexander Bugge. I. M. Stenersens forlag, Kristiania 1914
*Sturla Þórðarson, *Håkon Håkonssons saga*, oversatt av Anne Holtsmark. Aschehoug, Oslo 2008

## Se også
* Liste over Norges monarker
Townsville

**Townsville** ligger på nordøstkysten av Australia, i staten Queensland.
Byen ble grunnlagt i 1864, og er Australias trettende største med sine 162&nbsp;292 innbyggere (juni 2011 ). Man kan nyte av over 300 solskinnsdager i Townsville.

Byen vokste frem på slutten av 1800-tallet som følge av gullrush i det nordlige Queensland og som senter for kvegnæringen. Byen fikk bystatus i 1902.

Økonomien består for det meste av eksport av reker, kjøtt og sukker. Men byen har også skipsverft og jernbaneverksted. James Cook University ligger i Townsville.

## Se også
*Flommen i Australia desember 2010 og januar 2011

## Referanser


## Eksterne lenker
*
Stoa (Arendal)

:*[[Stoa]] har flere betydninger.*

**Stoa** er et handelsområde ved E18 i Arendal kommune i Aust-Agder. Opprinnelig var området planlagt som industriområde for Øyestad kommune i slutten av 1960-årene, men er seinere utbygd med store forretninger. Disse tar sikte på å dekke et omland mye større enn Arendal og Aust-Agder. Stoa regnes som en del av Arendal sentrum, et avlastningsområde.

Stoa er et typisk eksempel på et urbant område fra bilens tidsalder, en *bilby*. Forretningene er innen bransjer som krever store lokaler, og hvor den typiske kunde bruker bil. Alle forretninger har derfor store parkeringsplasser, og kundene kjører fra den ene butikken til den andre.

Det første firmaet som etablerte seg på Stoa var engrosfirmaet i dagligvarer, O.G.Ottersland. Dette skjedde i 1965, straks etter at ny trase for E18 utenom Arendal sentrum var vedtatt på 1960-tallet. Det var da klart at all transport av betydning for firmaet nå foregikk på bil. Firmaet holdt tidligere til i Arendal sentrum der firmaet i 1955 hadde tatt i bruk et nytt lagerbygg på Tyholmen, rett ved kaia der godsrutebåtene anløp.

Stoasenteret ble etablert på 1980-tallet med stor dagligvarehandel og flere andre butikker. Denne bygningen disponeres i dag av flere møbelforretninger. De firmaene som først etablerte seg på Stoa var plasskrevende. Flere bilforretninger og bilverksteder, entreprenører, maritime firmaer og flere byggevarefirmaer dominerer området.

Det største området for detaljhandel på Stoa blir kalt *Stoa vest*, hvor en rekke store butikker er lokalisert omkring en stor felles parkeringsplass. I en ring utenfor butikkene går veier med varelevering som viktigste funksjon. På Stoa vest ligger blant andre tidligere landets største Biltema-forretning, Sørlandets største Obs!-varehus, og Power. Stoa har fortsatt industri: Arendals Bryggeri etablerte seg på Stoa i 1971 og er fremdeles i drift. Polaris Trykk, Som trykker aviser for Agderposten har sitt trykkeri på Stoa.

Senere har Stoa vest blitt utvidet i 2017/18 med en av Norges største XXL forretninger, Sports outlet, Norges største lekebutikk, Subway og Power. I tillegg har tildligere etablerte butikker som Rema 1000, Europris og apotek flyttet inn i et stort nybygg.

I 2017 åpnet i tillegg «Stoa nord», hvor det gamle Ottersland-bygget er blitt bygget om til et stort varehus med Coop Extra, Megaflis og Jula. I forbindelse med dette er det også bygget tilholdssteder for Burger King og Baker Jørgensen.

I 2022 fikk McDonald’s avtale for å åpne resturant på Stoa, i Powers gamle bygning. Resturanten åpnet 2. februar 2023 og er i dag den største restauranten i Norge.

Sørsvann ligger sentralt til på Stoa. Vannet er populært som rekreasjonsområde og brukes til både bading og fiske. Det er opparbeidet flere badeplasser ved vannet.

Arendalsbanen går gjennom Stoa og i 2008 ble Stoa holdeplass anlagt på Stoa vest.

## Bilder

Fil:Agderposten trykkeri.jpg|Trykkeriet til Polaris Trykk, Før Agderposten Trykk. 
Fil:Arendal Bryggeri.jpg|Arendals Bryggeri 
Fil:Biltema Arendal.jpg|Biltema 
Fil:Sørsvann.jpg|Sørsvann 
Fil:Expert Stoa.jpg|Nå Mac' Donald, tidligere Power   s (Før Expert)  tidligere bygning  


## Referanser
Launceston (Tasmania)

**Launceston** er en by som ligger nord på øya Tasmania i Australia. Byen hadde  og er den nest største byen på Tasmania.

Launceston ble grunnlagt i 1806 og er oppkalt etter byen Launceston i Cornwall i Storbritannia.

## Referanser




## Eksterne lenker
*
Virkelige hunder

* afrikansk villhund
* asiatisk villhund
* hundeslekten
 

**Virkelige  hunder** (Canina) er en gruppe som består av de moderne hundedyrene i hundefamilien. Det er 8–10 arter fordelt i 3 slekter: *[[Canis]]* (ulver og sjakaler), *Cuon* (dholehund) og *Lycaon* (afrikansk villhund). Artene overlever i kraft av underarter, som igjen kan være inndelt i raser eller lokale varianter.

## Arter
Virkelige hunder kjennetegnes gjennom at alle artene har 78 diploide kromosomer, noe som er et litt flere enn 
hva deres nærmeste slektninger har, de søramerikanske hundedyrene. Likheten i antall kromosomer beviser, sammen med dyras morfologiske og anatomiske likheter, et spesielt nært slektskap mellom artene i denne gruppen. Samtidig viser det at dholehunden og den afrikanske villhunden er nærmere beslektet med ulver og sjakaler enn noen av de andre dyra blant de hundelignende canidene. Det er nylig oppdaget at dingo og tamhund trolig må regnes som selvstendige arter. Videre viser moderne forskning at gullsjakalen er nærmere beslektet med prærieulv og etiopisk ulv enn andre sjakaler.

Fylogenien under følger *Koepfli m. fl.*, 2015. Det er igangsatt studier som forhåpentlig vil avdekke om stripet sjakal og svartrygget sjakal for framtiden bør innlemmes i en egen slekt.

## Se også
* Søramerikanske hundedyr
* Revelignende canider
* Sjakaler
* Ulver
* Dingo
* Tamhund

## Referanser


## Eksterne lenker
*
Ved Rigets Port

***Ved Rigets Port***, *Forspil* er et drama av forfatteren Knut Hamsun. Det ble utgitt i 1895 i København av P.G. Philipsens Forlag. Stykket fikk sin uroppførelse på Christiania Theater 28. oktober 1896.

*Ved Rigets Port* er første del i en trilogi, der de andre delene er *[[Livets Spil]]* og *[[Aftenrøde (skuespill)|Aftenrøde. Slutningsspil]]*. Trilogien var åpningsforestilling da Oslo Nye Teater åpnet 26. februar 1929.

## Kilder
* Hamsun-selskapets verksoversikt https://web.archive.org/web/20070704171255/http://www.hamsun-selskapet.no/verker.htm
* Oslo Nye Teater http://www.oslonye.no/om_teatret/om_teatret/

## Referanser


## Eksterne lenker
* Utgaven fra 1895 hos Nasjonalbiblioteket.
Livets Spil

***Livets Spil*** er et skuespill forfattet av Knut Hamsun, utgitt i 1896 i København på Det Nordiske Forlag. Stykket fikk sin uroppførelse på Christiania Theater 4. desember 1896.

*Livets Spil* er annen del i en trilogi der første del er *[[Ved Rigets Port]]*, og siste del *[[Aftenrøde (skuespill)|Aftenrøde. Slutningsspil]]*. Trilogien var åpningsforestilling da Oslo Nye Teater åpnet 26. februar 1929.

Det såret Hamsun dypt at  Bjørnstjerne Bjørnson tok avstand fra stykket.som Hamsun selv beskrev som «*den dypeste bok jeg har skrevet*». Carl Nærup i *[[Verdens Gang]]* fant også stykket «dypsindig» og likte det, mens Christopher Brinchmann i *[[Dagbladet]]* derimot var negativ og kalte det «*like uvesentlig som en støyende nigger[[komedie]]*».

Primadonnaen Johanne Dybwad spilte rollen som Teresita - en nyutgave av den lunete Edvarda i *[[Pan (roman)|Pan]]* - som får Kareno på glattisen. Sigurd Bødtker i *[[Morgenbladet]]* skrev en henrykt anmeldelse, slik at redaktør Nils Vogt følte seg nødt til å trykke en motanmeldelse, noe som igjen fikk Bødtker til å melde overgang til *Verdens Gang*. Kort før jul 1896 rykket 26 borgere - deriblant fem professorer, tre skolestyrere og flere prester -  et signert opprop inn i *Morgenavisen* og *[[Aftenposten]]* i protest mot at dette umoralske stykket ble oppført på en av hovedstadens scener.

## Referanser


## Kilder
* Hamsun-selskapets verksoversikt
* Oslo Nye Teater 

## Eksterne lenker
* Utgaven fra 1896 hos Nasjonalbiblioteket.
Aftenrøde (skuespill)

***Aftenrøde***, *Slutningsspil* er et drama av forfatteren Knut Hamsun. Det ble utgitt i 1898 av Gyldendalskes boghandels forlag.

*Aftenrøde* er siste del i dramatisk trilogi om filosofen *Ivar Kareno*, inspirert av Nietzsches tanker. Første og annen del er *[[Ved Rigets Port]]* og *[[Livets Spil]]*. Trilogien var åpningsforestilling da Oslo Nye Teater åpnet 26. februar 1929.

## Kilder
* Hamsun-selskapets verksoversikt https://web.archive.org/web/20070704171255/http://www.hamsun-selskapet.no/verker.htm
* Oslo Nye Teater http://www.oslonye.no/om_teatret/om_teatret/

## Referanser


## Eksterne lenker
* Utgaven fra 1898 hos Nasjonalbiblioteket.
Ragnar Rommetveit

**Ragnar Rommetveit** (født 11. juli 1924 på Stord, død 11. juni 2017) var en norsk professor i psykologi. Han var sentral innen utviklingen av sosialpsykologisk rolleteori. 

Rommetveit ble dosent ved Universitetet i Oslo da han var 29 år gammel, og fem år senere ble han professor samme sted. Han er en internasjonalt anerkjent forsker innenfor språkpsykologi, og begrepet dialogisme er sentralt i teoriene hans. Dette dreier seg om en tilnærming til studiet av språk og læring som har fokus på det sosiale samspillet. Disse teoriene bygger særlig på teoriene til den russiske språkfilosofen og litteraturteoretikeren Mikhail Bakhtin.

## Bibliografi
* 
* 
* 
## Referanser


## Eksterne lenker
* «Ragnar Rommetveit» I *[[Norsk biografisk leksikon]]*
* Apollon – Solveig Øye: *Ragnar Rommetveit: Eg samtalar, altså er eg*
Corpo della Gendarmeria

**Corpo della Gendarmeria dello Stato della Città del Vaticano** er politistyrken i Vatikanstaten. Den består av 130 tjenestemenn. I tillegg til politistyrken bidrar Sveitsergarden til Vatikanstatens sikkerhet, mens italiensk politi deltar i kriminaletterforskning. Før 2002 var politistyrken i Vatikanstaten kjent som *Corpo di Vigilanza dello Stato della Città del Vaticano*.

## Politigrader
;Politiembetsmenn

;Polititjenestemenn

## Eksterne lenker
* 
* Gendarmerie of the State of the Vatican City In Italian
* Motorola Case Study on Vatican Police Radio 
* Vatican Security Control Room Systems
* Vatican Police Clamp Down On Smokers BBC News Article
Darby

Navnet eller begrepet **Darby** har flere betydninger:
* Darby (Pennsylvania)
* Darby (Montana)
* Stephen Darby
* Harry Darby
* USS «Darby»
Rimush

**Rimush** var konge i det akkadiske imperium. Han var sønn og etterfølger til kong Sargon av Akkad. Hans regjeringstid var preget av felttog mot grupper i riket som gjorde opprør. Han ble etterfulgt av broren Manishtushu.

## Referanser
Canon EOS

**[[Canon]] EOS (Elektro-Optisk System)** er et kamerasystem for autofokuserte 35 mm filmkamera og digitale speilreflekskamera. Systemet ble introdusert i 1987 med Canon EOS 650, og er fortsatt i bruk i Canons serie av digitale speilreflekskamera. Akronymet EOS ble valgt med tanke på den greske gudinnen Eos.

Hovedkonkurrenten er Nikons F-serie og dens etterfølgere. EOS er markedsledende i de fleste land i verden.

Kjernen i systemet er objektivfestet EF som tok over etter FD-festet.
## Eksterne lenker
*
Volkswagen-Arena

**Volkswagen-Arena** er en idrettsarena beliggende i den tyske byen Wolfsburg, hovedsakelig benyttet til fotball. Arenaen er hjemmebanen til den tyske fotballklubben VfL Wolfsburg som spiller i den tyske bundesligaen. Arenaen erstattet den gamle VfL Stadion da den ble oppført i 2002.
Søramerikanske hundedyr

* bushhund
* culpeo
* darwins rev
* falklandsulv († ca. 1876)
* grå pampasrev
* hoaryrev
* krabberev
* mankeulv
* pampasrev
* sechurarev
 

**Søramerikansk hundedyr** er ei gruppe hundelignende canider som er nært beslektet med virkelige hunder. Gruppen består av 11 arter fordelt i 6 slekter (en slekt med en art er utdødd), hvorav noen benevnes som rever. Alle tilhører hundefamilien og den største slekten består av de søramerikanske revene. Alle dyra er relativt små av størrelse.

## Arter
Rovpattedyra i denne slekten kjennetegnes gjennom at alle har mellom 74 og 76 diploide kromosomer, noe som er et bare litt mindre enn hva de ekte hundedyrene har (78). Likheten i antall kromosomer beviser imidlertid, sammen med dyras morfologiske og anatomiske likheter, et nært slektskap mellom disse to gruppene. Likeledes bekrefter det at disse dyra, som i de fleste tilfeller minner mer om rever enn hunder, faktisk er nærmere beslektet med ulver enn rever.

* *Atelocynus microtis* (kortøret hund)
* *Cerdocyon thous* (krabberev)
* *Chrysocyon brachyurus* (mankeulv)
* *Dusicyon australis* (falklandsulv) († ca. 1876)
* *Pseudalopex* (Søramerikanske rever)
** *P. culpaeus* (culpeo, andesrev)
** *P. fulvipes* (darwins rev, chiloerev)
** *P. griseus* (grå pampasrev, argentinsk grårev, chilla)
** *P. gymnocercus* (pampasrev, pampasgrårev)
** *P. sechurae* (sechurarev, peruansk ørkenrev)
** *P. vetulus* (hoaryrev, gråhårsrev)
* *Speothos venaticus* (bushhund, skoghund, savannehund)

## Fylogeni

## Se også
* Ekte hundedyr
* Revelignende canider

## Referanser




## Eksterne lenker
*
Trine Nordgård Stensaas

**Trine Nordgård Stensaas** (født 27. mai 1980 i Trondheim) er en norsk fotballspiller. Hun startet karrieren i Byåsen i Trondheim, og spilte fra 2002 fem år i toppserielaget Trondheims-Ørn og deretter to sesonger i Røa. Nordgård Stensaas scoret utlikningsmålet i finalen i cupfinalen i 2002 i siste spilleminutt, som sikret ekstraomganger og etter hvert cupseier til Trondheims-Ørn.

Trine Nordgård Stensaas er gift med Ståle Stensaas, og sammen har de datteren Sophie. Da Ståle Stensaas gikk fra Rosenborg til FC Lyn Oslo våren 2007, flyttet hele familien til Oslo. Trine Nordgård Stensaas fikk jobb i Oslo for det samme motemagasin hun hadde jobbet for i Trondheim. 

Sommeren 2007 trente Nordgård Stensaas en periode med Røa samtidig som hun fortsatt spilte for Trondheims-Ørn. Hun meldte senere overgang til Røa i høstsesingen, der hun ble gjenforent med Marie Knutsen fra både Byåsen og Trondheims-Ørn. Nordgård Stensaas scoret tre mål for sin nye klubb (i tillegg til to for sin gamle) og ble seriemester med Røa i 2007. Året etter ble Stensaas serie- og cupmester med Røa. Da Ståle Stensaas' kontrakt med Lyn gikk ut etter sesongen 2008, flyttet familien tilbake til Trondheim, der Nordgård Stensaas noe overraskende valgte å spille for Byåsen igjen i andre divisjon. Hun spilte deretter i Malvik, Kattem og Trondheims-Ørn.

## Meritter
**Med Trondheims-Ørn:**
* Seriegull 2003
* Seriesølv 2004 og 2006
* Seriebronse 2002
* Cupgull 2002

**Med Røa:**
* Seriegull 2007 og 2008
* Cupgull 2008

## Referanser


## Eksterne lenker
*Profil hos Norges Fotballforbund
Frihetsplassen i Łódź

**Frihetsplassen i [[Łódź]]** (polsk *Plac Wolności*) er byens sentrale plass, og ligger ved Piotrkowska-gatens nordlige ende.

Fra plassen, som er utformet som en oktogon, skyter fire gater i hver sin verdensretning: Piotrkowska-gaten i sør, Nowomiejska-gaten i nord, Pomorska-gaten i øst og Legionów-gaten i vest. Plassen er dessuten omringet av fire gater som danner en likesidet firekant: Północna-gaten («Nordgaten»), Południowa-gaten («Sørgaten», i dag 1905-revolusjonens gate), Wschodnia-gaten («Østgaten») og Zachodnia-gaten («Vestgaten»). Plassen er utgangspunktet for nummereringen av gatene i Łódź.

## Historie
Plassen ble anlagt i 1823 som hovedtorget til det nye beboelsesområdet *Nowe Miasto* (Den nye by). Det hadde i begynnelsen funksjon som markedsplass. I 1827 ble det klassisistiske rådhuset og den evangeliske Treenighetskirken bygd ved plassen (Piotrkowska-gaten) etter tegninger av Bonifacy Witkowski, som Łódź’ første representative bygninger. I 1898 fikk torget trikkforbindelse, og markedsplassen ble gjort om til byens representative plass.

Torget ble døpt til *Frihetsplassen* etter at Polen ble selvstendig i 1918. I 1930 ble Tadeusz Kościuszko-monumentet reist på plassen. Under andre verdenskrig forandret de tyske nazistene plassens navn til *Deutschlandplatz*, og rev monumentet ned i 1939. Det ble først gjenoppbygd i 1960.

## Eksterne lenker
*
Antall, rom og form

**Antall, rom og form** er et fagområde i rammeplanen for barnehagene. Fagområdet har et fokus på barns læring og utvikling knyttet til tall og telling, rom og form, argumentasjon og logiske slutninger. Gjennom arbeidet i barnehagene skal det legges til rette for at barna utvikler sine matematiske ferdigheter gjennom lek, eksperimentering og aktiviteter i hverdagen.

## Litteratur
* 

* 

## Eksterne lenker
* Kunnskapsdepartementet: Rammeplan for barnehagens innhold og oppgaver
Kratskog

***Kratskog***, *Historier og Skitser* er en novellesamling av forfatteren Knut Hamsun. Den ble utgitt i 1903 i København av Gyldendal. Fortellingene her er forskjelligartede, fra det komiske til det dystre, med selvopplevde innslag og reisefortellinger.

## Innhold
* Kjærlighetens slaver
* Solens søn
* Erobreren
* Sachæus
* Oplevede småting (**I.** Rædsel   **II.** En gaterevolution   **III.** Et spøkelse   **IV.** På prærien   **V.** På turné)
* Far og søn: En spillehistorie
* Livets røst
* Småbyliv
* En ærkeskjælm

## Eksterne lenker
* Utgaven fra 1997 hos Nasjonalbiblioteket.
Wisconsin Death Trip

***Wisconsin Death Trip*** er debutalbumet til heavy metal-bandet Static-X. Det ble gitt ut 23. mars 1999 og ble spilt inn i Grandmaster Studios i Hollywood, California. Albumet er bandets mest suksessfulle, og det solgte over én millioner kopier i USA. I 2001 ble det platina-sertifisert.

## Sporliste
#«Push It» &ndash; 2:34
#«I'm with Stupid» &ndash; 3:24
#«Bled for Days» &ndash; 3:45
#«Love Dump» &ndash; 4:19
#«I Am» &ndash; 2:47
#«Otsegolation» &ndash; 3:32
#«Stem» &ndash; 2:54
#«Sweat of the Bud» &ndash; 3:30
#«Fix» &ndash; 2:49
#«Wisconsin Death Trip» &ndash; 3:09
#«The Trance Is the Motion» &ndash; 4:50
#«December» &ndash; 6:17
#«Down» &ndash; 3:15

## Eksterne lenker
*
Lene Bredesen

**Lene Bredesen** (født 29. september 1985 i Hamar) er en norsk fotballspiller fra Løten i Hedmark. Hun har spilt for hedmarksklubbene Løten, Vallset og , før hun dro til toppserielaget Trondheims-Ørn i 2006. Bredesen har spilt mest på rekruttlaget til Ørn. Etter 2010-sesongen gikk hun tilbake til .

## Referanser
Machine

***Machine*** er det andre studioalbumet til heavy metal-bandet Static-X. Det ble gitt ut 22. mai 2001, og ble spilt inn i Studio 508 i Los Angeles, California. Albumet har solgt over 500&nbsp;000 kopier i USA.

## Sporliste
#«Bien Venidos» &ndash; 0:28
#«Get to the Gone» &ndash; 2:49
#«Permanence» &ndash; 4:01
#«Black and White» &ndash; 3:55
#«This Is Not» &ndash; 2:57
#«Otsego Undead» &ndash; 3:29
#«Cold» &ndash; 3:40
#«Structural Defect» &ndash; 3:39
#«...In a Bag» &ndash; 4:21
#«Burn to Burn» &ndash; 4:17
#«Machine» &ndash; 3:27
#«A Dios Alma Perdida» &ndash; 5:58

## Eksterne lenker
*
Sine

**Sine** er et kvinnenavn med flere opprinnelser. Det kan være:
* av latinsk opprinnelse, utledet av Jeanne, en feminin form av Jean. Dette navnet er i sin tur en fransk form for Johannes, som er en nyere utgave av det gamle latinske navnet Iohannes som betyr «Gud er nådig». 
* en kortform av navn som slutter på -sine, -sin, -xine og lignende, som for eksempel *[[Hansine]]*.
* en variant av *[[Signe]]*.

## Navn med samme betydning
Hanne, Jane, Janne, Jannicke, Jeanette, Jenny, Johanna, Johanne, Hans, Ivan, Jan, Jens, Jo, Johan, Johannes, John, Johnny, Jon, Jonny m.fl.

## Utbredelse
Om lag 100 personer i Norge har kvinnenavnet Sine som første eller eneste fornavn i dag.

|}

## Kjente personer med navnet
Personene i listen er ordnet kronologisk etter fødselsår.
* Sine Frødin, norsk klesdesigner og musiker

## Referanser


## Eksterne lenker
*
Nisseslagsmålet

**Nisseslagsmålet** er et vandresagn, kjent over nesten hele landet, men har vært særlig populært i det sentrale østlandsområdet.

I kortversjon er handlingen slik:

*På to nabogårder var det [[nisse]]r. Begge nissene stelte godt for dyra på sin gård og når det ble lite fòr igjen på låven om våren, hendte det ofte at de stjal fra hverandre. En månelys natt fikk en som var ute og gikk, se at de to nissene møttes med hver sin høybør som de hadde stjålet. Dermed røk nissene opp i et voldsomt slagsmål og morgenen etter lå det høy utover hele området.*

I Reidar Th. Christiansens vandresagnkatalog har Nisseslagsmålet nr. ML 7000
Shadow Zone

***Shadow Zone*** er det tredje studioalbumet til heavy metal-bandet Static-X, og det ble gitt ut 7. oktober 2003. Det er det første albumet der gitaristen Tripp Eisen medvirker. Albumet er det dårligst mottatte albumet til Static-X. Det er den eneste platen til Static-X uten banning.

## Sporliste
#«Destroy All» &ndash; 2:18
#«Control It» &ndash; 3:05
#«New Pain» &ndash; 2:57
#«Shadow Zone» &ndash; 3:05
#«Dead World» &ndash; 2:47
#«Monster» &ndash; 2:14
#«The Only» &ndash; 2:51
#«Kill Your Idols» &ndash; 4:00
#«All in Wait» &ndash; 4:01
#«Otsegolectric» &ndash; 2:39
#«So» &ndash; 3:40
#«Transmission» &ndash; 1:38
#«Invincible» &ndash; 4:05

## Eksterne lenker
*
Skaberakktapir

**Skaberakktapir** (*Tapirus indicus*) er et upartået hovdyr som er endemisk for Sørøstasia. Arten er fragmentert utbredt i det sørlige Thailand og sørlige Myanmar, på Malayahalvøya og på øya Sumatra, der den trives i regnskog og lavereliggende montane skoger. Skaberakktapiren er en av fire tapirarter, men de tre andre er endemisk for Amerika, sørover fra det sørlige Mexico. Tilsammen utgjør disse fire artene, som alle tilhører samme slekt, tapirfamilien (Tapiridae).

Skaberakktapiren skiller seg fra de andre tapirene gjennom sin karakteristiske svarte og hvite utfarging. Den ser ut som om man har hengt et salteppe, et såkalt skaberakk, over ryggen på den. Og det er dette «teppet» som har gitt den det norske navnet. Skaberakktapiren kan bli omkring 180–250&nbsp;cm lang og veier typisk cirka 350&nbsp;kg (100–500&nbsp;kg), og er dermed den største av tapirene.

## Slektstre
Slektstreet nedenfor er i henhold til Cozzuol m. fl. (2013).

## Referanser


## Eksterne lenker
*
Sumatraneshorn

* vestlig sumatraneshorn
* østlige sumatraneshorn
* nordlige sumatraneshorn

**Sumatraneshorn** (*Dicerorhinus sumatrensis*) er den fysisk minste av de fem neshornartene, og den eneste som har kroppslig hårvekst (om enn sparsom). Arten tilhører gruppen med **halvpansrede neshorn** (Dicerorhinini) og er eneste art i slekten ***Dicerorhinus***. Sumatraneshornet er en EDGE-art.

## Beskrivelse
Sumatraneshornet blir omkring 112–145 cm i skulderhøyde og veier normalt 600–950 kg (i snitt 700–800 kg), selv om det har blitt rapportert om dyr på nærmere 2000 kg. Som de to afrikanske neshornene har også denne arten to horn. Det største av hornene blir typisk cirka 25–79 cm, mens det minste som regel kun utgjør en cirka 10 cm stor kul i pannebrasken på dyret. Den tykke huden er rødbrun i fargen og har sparsom, lang behåring. Ørene har frynser og sitter langt bak på skalletaket.

## Utbredelse
Arten eksisterer i seks distinkte populasjoner på Sumatra (fire populasjoner), Borneo (en populasjon) og Malayahalvøya (en populasjon). I øyeblikket er det knyttet stor usikkerhet til om populasjonen på Malayahalvøya fortsatt finnes.

## Habitat
Sumatraneshornet trives i tett tropisk regnskog, fra lavlandet og opp i høyder på mer enn 2000 moh.

## Inndeling
Inndelingen følger IUCN/SSC Asian Rhino Specialist Group (AsRSG) og IUCNs rødliste.

* Perissodactyla, hovdyr
** Tapiromorpha, tapirdyr
*** Rhinocerotidae, neshornfamilien
**** *[[Rhinoceros]]*
***** *[[javaneshorn|R. sondaicus]]*, javaneshorn
***** *[[panserneshorn|R. unicornis]]*, panserneshorn
**** *[[sumatraneshorn|Dicerorhinus]]*
***** *[[sumatraneshorn|D. sumatrensis]]*, sumatraneshorn
****** *D. s. sumatrensis* (nominatformen), vestlig sumatraneshorn, lever på Sumatra og Malayahalvøya
****** *D. s. harrissoni*, østlige sumatraneshorn eller borneoneshorn, lever på Borneo
****** *D. s. lasiotis*, nordlige sumatraneshorn) (†), levde i India, Bangladesh, Bhutan og Myanmar
**** *[[stumpneshorn|Ceratotherium]]*
***** *[[stumpneshorn|C. simum]]*, stumpneshorn
**** *[[spissneshorn|Diceros]]*
***** *[[spissneshorn|D. bicornis]]*, spissneshorn
*** Tapiridae, tapirfamilien
** Hippomorpha, hestedyr
*** Equidae, hestefamilien

Selv om underarten *D. s. lasiotis* er erklært utdødd, er det en viss mulighet for at noen få dyr kan overleve i det nordlige Myanmar. Det har imidlertid ikke lykkes forskere og myndigheter å få slike observasjoner bekreftet. IUCN SSC Asian Rhino Specialist Group melder dessuten at populasjonen av *D. s. sumatrensis* på Malayahalvøya kan ha gått tapt i senere år. Det har utløst intensive undersøkelser i håp om å kunne bekrefte fortsatt eksistens.

Den totale bestanden av sumatraneshorn ble av IUCN/SSC Asian Rhino Specialist Group (AsRSG) i 2013 estimert til ikke å overstige 100 dyr i vill tilstand. Tendensen er dessuten negativ. Ifølge Bibhab Talukdar (2018), som leder AsRSG, skal det nå finnes cirka  individer, men det er uklart hvor oppdatert estimatet er.

## Referanser




## Eksterne lenker
*
Tone Svaland Holberg

**Tone Svaland Holberg** (født 5. april 1965) er en norsk kunstner, utdannet ved Statens Håndverks og Kunstindustriskole i Oslo fra 1989 til 1994 med keramikk som hovedfag. Hun er mer kjent som grafiker enn som keramiker, men har samarbeidet med Figgjo AS om porselensfat. Hun kan også bruke skrot i sine bilder. Tone Svaland Holberg holder til i Kristiansand.

## Utstillinger
Tone Svaland Holberg hadde sin første utstilling på Søgne Gamle Prestegård i 1997, hun hadde to separatutstillinger på Galleri Bi-Z, et stort kunstprosjekt i samarbeid med Annbjørg Lien, Per Fronth, Ørnulf Opdahl og Nico Widerberg i 1999 og utsmykking av Haumyrheia skole i 2001. Våren 2004 stilte hun ut malerier, grafikk og porselensfat på Henie-Onstad Kunstsenter. I 2005 stilte hun ut i Ryfylke kunstlag og i 2006 i Galleri Briskeby i Oslo.

## Utsmykninger
* Hotell Norge, Kristiansand
* Valhalla omsorgsenter, Kristiansand
* Haumyrheia skole
* Høgskolen i Agder
* Kristiansand Tinghus

## Stipend
* 2000: 1-årig arbeidsstipend 
* 1997: Stipend fra Norsk Kulturfond 
* 1997: Statens etableringsstipend for kunstnere 
* 1996: Kristiansand kommunes Kunstnerstipend 

## Eksterne lenker
* Omtale hos Nettkunst
* Litografier stjålet – artikkel i Fædrelandsvennen
Beneath… Between… Beyond…

***Beneath... Between... Beyond...*** er et samlealbum fra heavy metal-bandet Static-X, som ble gitt ut 20. juli 2004. Det er en samling av ulanserte låter, remixer, coverlåter, og bandets originale demoer. Ironisk ble ikke sangen med samme navn inkludert i dette albumet, men ble senere gitt ut som en bonuslåt til iTunes-versjonen av *[[Cannibal]]*.

## Sporliste
#«Breathe» &ndash; 2:32
#«Deliver Me» &ndash; 2:37
#«Anything But This» &ndash; 4:03
#«S.O.M.» &ndash; 3:22
#«Down» &ndash; 3:15
#«Head» &ndash; 2:46
#«So Real» &ndash; 5:40
#«Crash» &ndash; 3:35
#«Push It» &ndash; 3:32
#«I'm with Stupid» &ndash; 4:32
#«Burning Inside» &ndash; 4:14
#«Behind the Wall of Sleep» &ndash; 3:32
#«Gimme Gimme Shock Treatment» &ndash; 2:03
#«I Am» &ndash; 2:55
#«Love Dump» &ndash; 4:28
#«Get to the Gone» &ndash; 2:30
#«Otsegolectric» &ndash; 2:53

## Kilder
* 

## Eksterne lenker
*
Birkeland

**Birkeland** er et tettsted og administrasjonssenteret i Birkenes kommune i Agder. Tettstedet har  innbyggere per 1. januar . Om lag halvparten av innbyggerne i kommunen bor på Birkeland. Birkeland ligger ved riksvei 41, 30&nbsp;km fra Kristiansand og 13&nbsp;km fra Lillesand. Tovdalselva renner forbi Birkeland, og Teinefossen er en velkjent badeplass.

I 2020 ble Gyro Heia ordfører på Birkeland.

## Skoler
Det finnes to skoler på Birkeland, en for barnetrinnet (1-7 trinn) med navn Birkeland Skole. Den andre skolen er for ungdomstrinnet med navn Valstrand Skole. På Birkeland er det også flere barnehager.

Folkehøgskolen Sørlandet ligger også på Birkeland.

## Infrastruktur
Birkeland har to matbutikker, en bensinstasjon og serveringssteder.

## Fritidstilbud
Tettstedet har flere badestrender, og offentlig basseng på Folkehøgskolen.
Det er flere organisasjoner på Birkeland, blant annet Tveitås 4H, speidergrupper, Birkenes IL og skolekorps.

## Referanser


## Se også
* Birkeland (etternavn)
Ballarat

:*Se også [[Ballarat (California)|Ballarat i California]]*
Ballarat er en by i Australia med 85&nbsp;197 innbyggere (2006).
Byen ligger i delstaten Victoria, 105 km nordvest for delstatshovedstaden Melbourne.

Det ble funnet gull rett ved Ballarat i 1851, hvilket ledet til et innrykk av 10&nbsp;000 gullgravere på under et år. Dette forandret byen fra en liten landsby, til den gang Victorias største by.

Ballarats vekst sank betydelig etter 1880-årene, og ble raskt overskygget av Melbourne som statens viktigste by. 

## Se også
* Sovereign Hill

## Referanser


## Eksterne lenker
*
Kristin Lie

**Kristin Lie** (født 13. desember 1978 i Steinkjer) er en norsk fotballspiller fra Namdalseid i Nord-Trøndelag. Hun spilte for de tre nordtrønderske fotballklubbene Namdalseid, Beitstad og Verdal før hun dro til toppserielaget Trondheims-Ørn i 1999. Hun er blitt brukt på mange ulike posisjoner på banen, men har gjort seg mest bemerket som spiss. Hun har hele 232 kamper i Toppserien for Verdal og Trondheims-Ørn.

Lie er kjent for sin målteft og gode teknikk. Da hun i 2007 var toppscorer i Toppserien, ble hun for første gang tatt ut på landslaget, 28 år gammel. Hun fikk sin langslagdebut mot Finland den 31. mai 2007.

Kristin Lie har vært toppscorer på Trondheims-Ørn fire år på rad fra 2006 til 2009.

Lie har bronse fra EM i 2009 og deltok i OL i 2008.

I 2020 kom bokverket «Med hjertet utenpå drakta» som omhandler idrettshistorien i bygda Beitstad. I denne boka er Kristins karriere dedikert et eget kapittel.

Lie ble rangert som nummer 361 på listen over de tusen beste idrettsutøverne i Trøndelag i avisa *Nidaros* sin kåring i 2022.

## Meritter
**Med Trondheims-Ørn:**
* Seriegull 2000, 2001 og 2003 
* Seriesølv 1999, 2004 og 2006
* Seriebronse 2002
* Cupmester 1999, 2001 og 2003
**Med Verdal:**

* Opprykk til Toppserien i 1996

**Med Beitstad FK:**

* Kretsmesterskap i 1995

## Referanser




## Eksterne lenker
*
Råkefugler

* bietere
* isfugler
* markråker
* motmoter
* råker
* todier

**Råkefugler** (Coraciformes) er en biologisk orden med fugler. Artene lever hovedsakelig i tropiske regioner og har ofte fargerike fjærdrakter. Søstergruppen er spettefugler (Piciformes).

## Systematikk
Ordenen råkefugler inkluderer ifølge HBW Alive 188 arter, fordelt i seks familier. Tidligere ble også familiene Bucerotidae, Upupidae og Phoeniculidae regnet til råkefugler, men disse familiene er flyttet til den selvstendige ordenen Bucerotiformes (som for øyeblikket mangler norsk navn).

### Inndeling

* Picodynastornithes, 655–672 arter
** Coraciformes, råkefugler, 188 arter
*** Meropidae, bieterfamilien, 31 arter
*** Coraciidae, råkefamilien, 13 arter
*** Brachypteraciidae, markråkefamilien, 5 arter
*** Todidae, todifamilien, 5 arter
*** Momotidae, motmotfamilien, 14 arter
*** Alcedinidae, isfuglfamilien, 120 arter
** Piciformes, spettefugler, 467–484 arter

## Eksterne lenker
*
Alice Springs

**Alice Springs** er en by i Nordterritoriet i Australia. Byen hadde  innbyggere i 2016. Alice Springs er den neste største byen i Nordterritoriet, etter territoriehovedstaden Darwin.

Alice Springs ligger 576 moh, og er nær det geografiske senter av Australia. Den er like fullt en av Australias mest isolerte byer, avtstandsmessig betraktet, med ca. 1500 km til Darwin i nord, og Adelaide i sør. 

Grunnlaget for byen kom med etableringen av en transkontinental telegraflinje mellom Adelaide og Darwin, da man måtte ha en repeteringsstasjon mellom de to kystene. Lokaliteten ble valgt på grunn av at det var like langt til begge byene, samt at man fant en permanent vannkilde i den ellers tørre Todd River. Telegraflinjen var ferdig i 1872. Byen fikk sitt navn etter Alice Todd - konen til postsjefen i Sør-Australia, Charles Todd som også gav navn til elven. Bosettingen var imidlertid kjent som Stuart frem til 1933.

Først da det ble oppdaget gullforekomster 100 kilometer fra Alice Springs i 1887 ble det til at større bosetninger kom til området.

## Kommunikasjon

Siden 1929 har Alice Springs hatt jernbaneforbindelse sørover, og i 2004 ble jernbanelinjen forlenget nordover til Darwin. Passasjertoget The Ghan har ukentlige avganger til Darwin og Adelaide hele året.

## Referanser




## Eksterne lenker
*
Port Augusta (Sør-Australia)

**Port Augusta** er en by i delstaten Sør-Australia i Australia. Port Augusta ligger på østkysten av Eyrehalvøya, 322&nbsp;km nord for delstatshovedstaden Adelaide. Innbyggertallet er 13&nbsp;897 (2006).

Port Augusta har en naturlig havn og ble grunnlagt 24. mai 1852 av Alexander Elder og John Grainger. Havnen ble oppkalt etter Augusta Sophia, Lady Young, hustruen til Sør-Australias guvernør, Henry Edward Fox Young.

## Kommunikasjon
Byen har jernbanestasjon med passasjertog både i retning nord-sør til Darwin/Adelaide (*[[The Ghan]]*) og øst-vest til Sydney/Perth (*[[Indian Pacific]]*). Operatør av passasjertogene er Great Southern Rail. Port Augusta er også den ene av endestasjonene på den smalsporede museumsjernbanen Pichi Richi Railway som går østover til Quorn.

## Eksterne lenker
*
Start a War

***Start a War*** er det fjerde studioalbumet til heavy metal-bandet Static-X. Det ble gitt ut 14. juni 2005, og det markerte returen til den originale gitaristen, Koichi Fukuda. Han spilte ikke gitar på plata, men hjalp til med programmeringen. Nick Oshiro, tidligere trommeslager i Seether, stod for trommingen på *Start a War*, og dette var Oshiros første opptreden på et Static-X-album.

## Sporliste
#«The Enemy» – 2:28
#«I'm the One» – 2:36
#Start a War – 2:44
#«Pieces» – 2:38
#«Dirthouse» – 3:03
#«Skinnyman» – 3:40
#«Just in Case» – 4:24
#«Set It Off» – 3:55
#«I Want to Fucking Break It» – 2:42
#«Night Terrors» – 3:09
#«Otsego Amigo» – 2:45
#«My Damnation» – 4:01
#«Brainfog» – 9:53

## Eksterne lenker
*
Farsundsbassenget

**Farsundsbassenget** er et område av Nordsjøen som ligger like sør for Farsund, 49&nbsp;km sørvest for Lindesnes fyr, ca. 50&nbsp;km ut i havet. Det er 176 meter dypt, og sommeren 2007 ble det utført leteboring etter olje her, selv om det kom sterke protester fra Alliansen for et oljefritt Skagerrak og Natur og Ungdom mot boringen, noe som førte til at boringen i første omgang ble utsatt.

## Oljeboring i Farsundsbassenget
Boreriggen *«[[Polar Pioneer]]»* startet boringen 7. august 2007. Etter fire uke ble den avsluttet i begynnelsen av september uten at det ble funnet olje. Da hadde man boret ned til 1929 meter under havflaten. Sjansene for å finne olje ble vurdert å være 10 til 15 prosent sannsynlinghet for funn. Ettersom det ikke ble funnet noe, ble hullet plugget permanent. Operasjonen kostet Hydro om lag 320 millioner kroner.

## Strenge krav
SFT stilte strenge krav for å tillate oljeboring i Farsundsbassenget. Det er så nært land at det i verste fall bare ville ta 24 timer før utslipp når strendene på Lista, som er kjent for et svært omfattende fugleliv. Leteboringen skulle skje uten utslipp til sjø av borevæske og borekaks.

I tillegg ble oljevernet kraftig styrket i regionen. Brannvesenet i Mandal, Farsund og 
Flekkefjord fikk mye nytt utstyr for å ha i beredskap.

## Eksterne lenker
* Kart som viser Farsundsbassenget
* Artikkel i Fædrelandsvennen 4. september 2007 om oljeboringen
Halvor Heyerdahl Rasch

**Halvor Heyerdahl Rasch** (1805–1883) var en norsk professor i zoologi og naturvitenskapelig forfatter. Han var sønn av rittmester Michael (von) Rasch og Edle Valentine Heyerdahl.

Halvor Heyerdahl Rasch ble student etter examen artium i 1821 og fra 1825 virket han som amanuensis ved Det naturhistoriske museum. Rasch ble universitetsstipendiat i 1842, universitetslektor i 1847 og professor i zoologi i 1852. Han tok avskjed i 1874.

Rasch foretok flere reiser langs Norges kyst, og besøkte dessuten en rekke naturvitenskapelige museer i Europa. Han skrev en mengde bøker og artikler om vidt forskjellige emner innenfor zoologien, blant annet østersavl, birøkt og kunstig oppdrett av ferskvannsfisk. Han regnes også som grunnlegger av Norges jaktlovgivning, og var en aktiv skytter og friluftsmann.

Halvor Heyerdahl Rasch ble ridder av St. Olavs Orden 21. august 1863 «for videnskabelig og almennyttig Virksomhed».

## Bibliografi
# 
#
# 
# 
# 
# 
# 
# 
# 
# 
# 
# 
# 
# 
# 
#
# 
# 

## Kilder
* Dansk biografisk leksikon
* St. Olavs Orden, 1847-1947

## Eksterne lenker
*
Cannibal (album)

***Cannibal*** er det femte studioalbumet fra heavy metal-bandet Static-X, og ble gitt ut 3. april 2007. Den første sangen som ble lansert fra albumet var «Cannibal». Imidlertid ble «Destroyer» først lansert som en single til radio, og en musikkvideo ble produsert til sangen. *Cannibal* er det første albumet med Koichi Fukuda som gitarist siden *[[Machine]]* fra 2001.

Sangen «No Submission» er tilgjengelig på *[[Saw III]]*-soundtracket. Albumet debuterte på Billboard 200 som nummer 36 med omtrent 30&nbsp;000 solgte kopier i USA.

## Sporliste
#«Cannibal» &ndash; 3:12
#«No Submission» &ndash; 2:42
#«Behemoth» &ndash; 3:00
#«Chemical Logic» &ndash; 3:51
#«Destroyer» &ndash; 2:47
#«Forty Ways» &ndash; 3:00
#«Chroma-Matic» &ndash; 2:44
#«Cuts You Up» &ndash; 3:26
#«Reptile» &ndash; 2:30
#«Electric Pulse» &ndash; 2:40
#«Goat» &ndash; 3:48
#«Team Hate» &ndash; 3:24

## Referanser


## Eksterne lenker
*
Mitsubishi Galant

**Mitsubishi Galant** er en bilmodell fra den japanske produsenten Mitsubishi. Produksjonen ble startet i 1969 og dagens modeller er niende generasjon. Mitsubishi har lansert en tiende generasjon, men denne går under modellnavnet Galant kun i Japan. Tiende generasjon Galant selges som Mitsubishi Lancer i andre deler av verden.

### Generasjon 6
Fra og med sjette generasjon av Mitsubishi Galant(G6: 1988-1993) gjennomgikk bilmodellen en viktig forandring; den gikk fra å være en "luksus familiebil" til å bli designet som en sportsbil som samtidig tok sikte på å være familievennlig. Den ble produsert fra og med 1988 og stoppet å bli produsert i 1993, samme år som den syvende generasjonen ble startet. 
Denne generasjonen ble tatt godt i mot, både i Japan og hos andre land Mitsubishi eksporterte Galant til. Derimot har markedsverdien på Galant falt drastisk i etterkant.

Ble solgt både som 5-dørs combi-coupé og sedan, og ble levert med enten forhjulsdrift eller firehjulstrekk. Noen versjoner hadde også firehjulsstyring: GTi Dynamic-4 og VR-4.

#### *Galant VR-4
- finnes det opptil flere modeller av. VR-4 var toppmodellen blant Galant, og alle versjonene hadde en turbo som gjorde at to-liters motorene ytet godt over 200HK. Den første ble født som en følge av Mitsubishi's forsøk på å hevde seg i toppeliten innenfor rally-sporten. Dette klarte de med opptil flere seire.

Etter en stund ble VR-4 RS introdusert til verden, med sterkere og kraftigere motor. Det ble dessuten laget en VR-4 Monte Carlo Edition, som ikke har noen nevneverdige oppgraderinger i forhold til VR-4 RS, utenom noen interiør detaljer.

Galant VR-4 Evolution ble den endelige toppmodellen. VR-4 Evo skulle bli fødselen til en verdenskjent "guttedrøm-bil", med andre ord har den idag blitt legendarisk kjent som motoren som ble brukt i hele tre generasjoner av Mitsubishi Lancer Evolution. 
*ZR-4 har nøyaktig de samme spesifikasjonene som VR-4, eneste forskjellen var at ZR-4 fikk et annet navn for å kunne gjenkjennes som combi-coupé.
Mitsubishi Eclipse

**Mitsubishi Eclipse** er en todørs sportsbil som produseres av Mitsubishi. Produksjonen av modeller med rattet på venstre side startet i 1989, og dagens modeller er fjerde generasjon. Bilmodellen er blant annet gjort kjent gjennom filmen *[[The Fast and the Furious]]*. I april 2011 ble det annonsert at bilen skulle ut av produksjon, den siste bilen ble produsert i august 2011. http://www.autoweek.com/article/20110425/CARNEWS/110429917
Prior Norge

**Prior Norge BA** er et norsk samvirkeforetak som eies av Nortura BA. Nortura eier også varemerket Prior som benyttes i markedsføring av egg, kalkun- og kyllingkjøtt, såkalt hvitt kjøtt. Prior ble introdusert som varemerke på det norske markedet i 1977.

## Historikk
Den første landssammenslutning innen eggsamvirket i Norge ble dannet 25. oktober 1919 da seks lokale eggsentraler opprettet Norske Eggcentral S/L. På denne tiden holdt 30% av alle norske husholdninger (180.000) egne høner. I 1929 utgjorde egg 98% av omsetningen i Norske Eggcentral, kjøtt 2%.

I 1934 begynte sentralen med gjennomlysing, kvalitetssortering og –stempling av alle sine egg. Varemerket Sol-egg ble innført. Under og etter andre verdenskrig var det eggrasjonering i Norge. Denne ble opphevet i juli 1949.

I 1950-årene begynte Eggcentralen aktiv markedsføring av egg ved hjelp av reklame. På 1960-tallet ble broilere introdusert på det norske markedet. Fra 1970-årene forsvant Sol-egg og både egg og hvitt kjøtt fikk det felles varemerket Prior.

På 1990-tallet ble den norske kyllingrasen erstattet av en kjøttfull, skotsk rase med navn Ross. Norske Eggsentralen skiftet navn til Prior Norge i 1999. I 2001 ble virksomheten omorganisert til et konsern med eggpakkerier og slakterier eid av tre regionselskaper. I 2003 ble i sin tur de tre regionselskapen fusjonert til ett konsern.

I 2005 var verdien av kjøtt fra kylling og kalkun større enn verdien av egg. I dag er 70% av kjøttproduktene ferskpakket, mens frossenandelen tidligere var langt høyere. 

1. november 2006 ble Prior Norge BA innfusjonert i det nye konsernselskapet Nortura BA.
Izrael Poznański

**Izrael Kalmanowicz Poznański** (1833–1900) var en polsk tekstilmagnat og filantrop av jødisk herkomst. Sammen med Ludwik Geyer og Karol Scheibler regnes han som en av Łódź’ tre «bomullskonger».

Izrael Poznański var sønn av kjøpmannen Kalman Poznański og Małka Lubińska, og i 1834 flyttet familien fra Aleksandrów til Łódź, hvor Izrael fullførte elementærskolen og pregymnaset. Som syttenåring giftet han seg med Leonia Hertz, datter av Mojżesz Hertz, en rik forretningsmann fra Warszawa. Izraels far Kalman drev en liten familieforretning i gamlebyen i Łódź, som Izrael overtok i 1852. Fra 1872 og frem til 1892 kjøpte han tomter ved Ogrodowa-gaten, og klarte i mellomtiden å skape et av de største tekstilimperiene fra bunnen av i det russiskdominerte Polen.

De betydeligste bygningene knyttet til Poznański i Łódź er fabrikkbygningene ved Ogrodowa-gaten (Manufaktura), det nærliggende Izrael Poznańskis palass (i dag et museum) samt Poznańskis marmorgrav på Den nye jødiske kirkegård, den største jødiske gravstein i verden.

## Referanser
Andre canider

* mårhund
* ørehund
* (grårever)
 

**Andre canider** er ikke en vitenskapelig gruppe innen systematikken, men snarere en slags samlegruppe for arter i hundefamilien som ikke naturlig passer inn i eksisterende grupper. Skepsisen skyldes i all vesentlighet at antallet diploide kromosomer ikke passer med dagens gruppering.

## Arter
Ørehunden (*Otocyon megalotis*) volder mange forskere problemer med hensyn til plasseringen i systematikken, fordi den har 72 diploide kromosomer, men klassifiseres som en revelignende canide. Problemet er at kun hundelignende canider har like mange eller flere diploide kromosomer. Bushhund og mankeulv har eksempelvis 74, og begge klassifiseres som hundelignende canider. Wayne mener derfor at denne arten med fordel kan plasseres i en egen samlegruppe.

Mårhunden (*Nyctereutes procyonoides*) er en annen art som volder problemer med hensyn til plasseringen i systematikken. Denne arten har 42 diploide kromosomer, men klassifiseres som en hundelignende canide. Problemet er at kun revelignende canider har like få eller færre slike diploide kromosomer. Fjellrev har eksempelvis 50 og rødrev 36, og begge klassifiseres som revelignende canider. Wayne mener derfor at denne arten også med fordel kan plasseres i en egen samlegruppe, sammen med nevnte ørehund.

Gruppen med grårever (*Urocyon*), som består av tre arter, har også et forvirrende høyt antall diploide kromosomer (66) i forhold til klassifiseringen, men dem regnes altså til de revelignende canidene. Wayne mener derfor at det kan være grunnlag for også å flytte disse over i samme samlegruppe, sammen med de to ovennevnte artene, og han kaller denne gruppen for *andre canider*.

Det må også nevnes at fennek (*Vulpes zerda*) har hele 64 diploide kromosomer, noe som skiller den klart ut som unik blant de ekte revene. Wayne sier imidlertid ingen ting om denne artens plassering i systematikken. Derimot antyder han at årsaken til det forvirrende antallet kromosomer for de tre ovennevnte arten kan ha med alderen til slektene å gjøre. Han mener disse kan ha skilt lag med de andre reve- og hundelignende canidene alt for omkring 9 millioner år siden, noe som i så fall gjør de til de eldste slektene blant våre nålevende canider.

## Se også
* Hundelignende canider
* Revelignende canider

## Referanser




## Eksterne lenker
*